### УСТАВ (ПРАВИЛА ЗА РАБОТА)

### НА ПАРТНЬОРСКА МРЕЖА ЗА УСТОЙЧИВО РАЗВИТИЕ И ОПАЗВАНЕ НА ОКОЛНАТА СРЕДА (УРООС) В СЕВЕРОИЗТОЧНИЯ РАЙОН НА ПЛАНИРАНЕ (СИРП)

Този устав урежда структурата, целите, задачите и правилата за работа на Партньорска мрежа за устойчиво развитие и опазване на околната среда (УРООС) в Североизточния район на планиране (СИРП), наричана оттук нататък «Партньорска мрежа», учредена във връзка с условията за разработване на проект **„ИЗГРАЖДАНЕ НА ПАРТНЬОРСКА МРЕЖА ЗА УСТОЙЧИВО РАЗВИТИЕ И ОПАЗВАНЕ НА ОКОЛНАТА СРЕДА (УРООС) В СЕВЕРОИЗТОЧНИЯ РАЙОН НА ПЛАНИРАНЕ” С ФИНАНСОВАТА ПОДКРЕПА НА „ПРОГРАМА ЗА ПОДКРЕПА НА НПО В БЪЛГАРИЯ ПО ФИНАНСОВИЯ МЕХАНИЗЪМ НА ЕИП 2009 – 2014 г.” от СДРУЖЕНИЕ "МЕЖДУНАРОДНА АСОЦИАЦИЯ УСТОЙЧИВО РАЗВИТИЕ" - ВАРНА (МАУР).**

**РАЗДЕЛ ПЪРВИ**

**НАИМЕНОВАНИЕ, СЕДАЛИЩЕ, АДРЕС НА УПРАВЛЕНИЕ, СРОК**

**НАИМЕНОВАНИЕ**

Чл.1. (1) Партньорска мрежа (ПМ) за устойчиво развитие и опазване на околната среда (УРООС) в Североизточния район на планиране (СИРП);

(2) В случай на делови отношения на ПМ с физически и юридически лица в чужбина, наименованието може да бъде допълнително изписано на английски и/или руски език така: Партнерскую сеть для УРООС

**СЕДАЛИЩЕ АДРЕС НА УПРАВЛЕНИЕ**

Чл.2. Седалището на ПМ е с адрес: Варна 9003 , кв. Аспарухово, м-ст Малка Чайка, Бизнес Инкубатор-Варна, стая 209.

Чл.3. Адресът на управление на ПМ е: Варна 9003 , кв. Аспарухово, м-ст Малка Чайка, Бизнес Инкубатор-Варна, стая 209.

**СРОК**

Чл.4. ПМ се учредява за срока на настоящия проект.

**РАЗДЕЛ ВТОРИ**

**ДЕЙНОСТ, ЦЕЛИ И СРЕДСТВА ЗА ПОСТИГАНЕТО ИМ**

**ОПРЕДЕЛЯНЕ НА ДЕЙНОСТТА**

Чл.5. (1) ПМ е организация за осъществяване на дейност в обществена полза по смисъла на ЗЮЛНСЦ.

(2) Определянето на ПМ за осъществяване на общественополезна дейност е неотменяемо.

**ЦЕЛИ И МЕТОДИ И СРЕДСТВА ЗА ПОСТИГАНЕТО ИМ**

Чл.6. Основните цели на ПМ са:

(1) Съдействие за утвърждаване на целите и принципите на Устойчивото развитие, балансирано ресурсоползване и екологична сигурност при формиране на екологична и природозащитна култура във всички във всички области и общини в СИП на България с участието и взаимодействието на ПМ.

(2) Проучване, опазване и възстановяване на околната среда на територията на СРП и участие в изпълнение на програми и проекти на регионално, национално и международно ниво.

(3) Спомагане за устойчивото развитие, балансирано ресурсоползване и екологична сигурност на отраслите и браншовете, трансграничните и индустриалните зони, урбанизираните, неурбанизирани, гранични и защитени територии.

(4) Консолидиране на университети, производствени предприятия, кооперации и други организации и сдружения при подготовката на проекти по устойчиво развитие, опазване на околната среда и екологична сигурност.

(5) ПМ да бъде обществен посредник и център за обучение на кадри в област по устойчивото развитие, опазване на околната среда, инженерна екология, екоземеделие и биотехнологии.

Чл. 7. ПМ осъществява своите цели чрез следните дейности:

(1) Самостоятелно или в сътрудничество с други организации проучване на околната среда в региона, разработване на анализи и проекти за възстановяване на нарушеното екологично равновесие;

(2) Въвеждане и поддържане на иновационни системи, форми и методи на обучение, преквалификация и повишаване квалификацията на своите членове и специалистите по устойчиво развитие, балансирано ресурсоползване и опазване на околната среда;

(3) Съдействане за разработката, финансирането и развитието на фундаменталните и научно - приложни перспективни изследователски проекти в областта на устойчивото развитие и участване в работата на консултативните съвети към международни, държавни, регионални органи;

(4) Разработване и предлагане за утвърждаване нормативни документи, свързани с основните направления на неговата дейност. Влиза в договорни отношения с научни, обществени и стопански организации в страната и чужбина за разработка и реализацията на проекти, свързана с основната му дейност;

(5) Даване на независими експертни оценки и участване в обсъждане на различни проблеми, отнасящи се до устойчивото регионално развитие, опазване на околната среда и ефективно природоползване;

(6) Провеждане на научно – приложни конференции и работни семинари и срещи свързани с постигане на основните цели на ПМ;

(7) Организиране на пресконференции чрез средствата за масово осведомяване, събиране на подписи, анкети и други форми, създава активно обществено мнение по всички въпроси на устойчивото развитие и опазване на околната среда;

(8) Организиране и поддържане на звена и групи, подпомагащи реализирането на основните цели и предмета на дейност;

(9) Предлагане и съдействане за разработване и внедряване в системата на образованието учебни програми и проекти насочени към формиране на мотивация и знания за устойчивото развитие и опазване на околната среда;

(10) За всеки бъдещ общ проект членовете на ПМ, които участват в него сформират консорциум между изпълнителите на проекта, който функционира за периода на проекта.

**РАЗДЕЛ ТРЕТИ**

**ПРАВА И ЗАДЪЛЖЕНИЯ НА ЧЛЕНОВЕТЕ НА ПМ**

Чл.8. ПРАВА НА ЧЛЕНОВЕТЕ НА ПМ:

(1) Да използват ПМ, членовете на ПМ като партньори за разработване на нови проекти за УРООС.

(2) Да получават информация от ПМ за финансиращи програми и конкурси за разработване на проекти за УРООС на международно, национално и регионално ниво.

(3) Да се сдружават помежду си за постигане на целите на УРООС чрез всички възможни организационни и юридически форми.

(4) Да се ползват Сдружение МАУР като концентратор на знания и добри практики за УРООС

Чл.9. ЗАДЪЛЖЕНИЯ НА ЧЛЕНОВЕТЕ НА ПМ:

(1) Да посещават заседанията на Общото събрание и да вземат активно участие в неговата работа.

(2) Да участват в обучението на експерти от ПМ за работа по проблемите на УРООС.

(3) Да разпространяват получените знания и добри практики във всички възможни организационни и юридически форми по местоживеене и месторабота.

(4) Да съдействат за развитието на дейностите за УРООС в съответствие с приетия Устав и Стратегия на ПМ.

**РАЗДЕЛ ЧЕТВЪРТИ**

**УПРАВЛЕНИЕ И ПРЕДСТАВИТЕЛСТВО**

**УПРАВЛЕНИЕ**

Чл.10. Органи на управление на ПМ са:

Общо събрание – Колективен орган

Ръководно звено - РЗ.

**ОБЩО СЪБРАНИЕ**

Чл.11. (1) Общото събрание е колективен орган на ПМ. То се състои от определените представители на целевите групи в ПМ; (2) Общото събрание провежда заседанията си по веднъж на тримесечие до завършването на проекта и се свиква от РЗ. (3) Заседанията на Общото събрание се свикват с едноседмична писмена покана, която съдържа дневния  ред,  датата,  часа,   мястото   и   инициативата  за провеждане на заседанието; (4) Заседанията на Общото събрание са законни, ако на тях присъстват повече от половината от неговите членове. Присъстващо е и лице, с което има двустранна телефонна връзка или друга връзка, гарантираща установяването на самоличността му и позволяваща участието му в обсъждането и вземането на решения. Гласуването на този член се удостоверява в протокола от председателстващия заседанието; (5) Общото събрание може да вземе решение и без да бъде провеждано заседание, ако протоколът за взетото решение бъде подписан без забележки и възражения за това от всички членове на Общото събрание.

Чл.12. Правомощия на Общото събрание:

(1) Определя основните насоки и задачи в дейността на ПМ по места;

(2) Избира членовете на РЗ на ПМ;

(3) Изменя и допълва Устава (Правилата за работа) на ПМ;

(4) Приема други вътрешни актове.

Чл.13. Решенията на Общото събрание се вземат с мнозинство от най-малко половината плюс един от присъстващите негови членове.

**РЪКОВОДНОТО ЗВЕНО – РЗ**

Чл.14. РЗ на ПМ се състои от 9 членове, които се избират и освобождават от Общото събрание. РЗ провежда заседания по предварително приет план, по инициатива на Председателя на РЗ или по инициатива на 1/3 от членовете му.

**Правомощия**

Чл.15. РЗ на ПМ:

(1) РЗ ръководи дейността на ПМ между две заседания на Общото събрания.

(2) Приема отчет на РЗ след приключването на проекта;

(3) Приема и одобрява включването на нови членове в ПМ;

Чл.16. РЗ може да взема решения, ако на заседанията му присъствуват повече от половината му членове. При липса на кворум, заседанието се отлага с един час по-късно на същото място и при същия дневен ред и може да се проведе, независимо от броя на присъствуващите;

Чл.17. Всеки член на РЗ има право на един глас;

Чл.18. Решенията на РЗ се вземат с мнозинство от най-малко половината плюс един от присъстващите негови членове.

**ПРЕДСТАВИТЕЛСТВО**

Чл.19. ПМ се представлява от Председателя на Управителния съвет на МАУР, който по право е Председател на РЗ на ПМ и ръководи неговата работа между две заседания на Общото събрание.

**ПРЕДСЕДАТЕЛ НА РЗ**

Чл.20. Председателят   на   РЗ на ПМ ръководи неговата работа между две заседания на Общото събрание в съответствие с настоящия Устав, Стратегията за дейността на ПМ и Договора за настоящия проект.

**РАЗДЕЛ ПЕТИ**

**ПРЕОБРАЗУВАНЕ. ПРЕКРАТЯВАНЕ. ЛИКВИДАЦИЯ.**

Чл.21 (1) ПМ се прекратява с изтичането на срока на проекта и приемане на отчета по него от възлагащата институция;

(2) След изтичането на срока на проекта и приемане на отчета ПМ може да продължи съществуването си с решение на Общото събрание.

(3) В случая от алинея (2) Общото събрание трябва да реши дали ще остане с действащия устав или ще бъде приет нов.

**РАЗДЕЛ СЕДМИ.**

**ЗАКЛЮЧИТЕЛНИ РАЗПОРЕДБИ.**

§1. ПМ при кореспонденция ще използува печата на Сдружение МАУР;

§2. Всички въпроси неуредени в настоящия Устав на ПМ, ще бъдат разрешавани съгласно българското законодателство;

§3. Настоящият устав е приет от Общото събрание на ПМ на 14.11.2013г. в град Варна.

Протоколирал: Председател на Общото събрание: